নিয়মানুযায়ী, রাষ্ট্রপতির সিদ্ধান্ত সংক্রান্ত কাগজপত্র প্রাপ্তির পর দন্ড কার্যকরের ব্যবস্থা গ্রহণের সুযোগ সৃষ্টি হয়। কারণ তিনি কী সিদ্ধান্ত দেবেন সে একক এখতিয়ার সংবিধান তাকে দিয়েছে। যদিও সাবেক আইনমন্ত্রী ব্যারিস্টার শফিক রহমান একটি অভিনব সাংবিধানিক ব্যাখ্যা দিয়েছেন। তিনি সংবিধানের ৪৯ অনুচ্ছেদের ব্যাখ্যা দিয়ে বলেছেন, রাষ্ট্রপতির ক্ষমা করার কোনো এখতিয়ার নেই। দন্ডিত ব্যক্তি আবেদন করলে তা স্বরাষ্ট্র মন্ত্রণালয়, আইন মন্ত্রণালয় এমনকি প্রধানমন্ত্রীর মতামতসহ রাষ্ট্রপতি বরাবর অগ্রায়ন করতে হবে। আর এসব মতামতের বাইরে যাওয়ার সুযোগ রাষ্ট্রপতির নেই। কিন্তু মন্ত্রণালয় ও প্রধানমন্ত্রীর মতামতের বাইরে এখতিয়ার যদি মাননীয় রাষ্ট্রপতির না থাকে তাহলে সংশ্লিষ্ট অনুচ্ছেদের সংশোধনী এনে তা প্রধানমন্ত্রীর হাতে ন্যস্ত করায় শ্রেয়তর। যদিও সংবিধানের সংশ্লিষ্ট অনুচ্ছেদের একথার সত্যতা পাওয়া যায় না।